Μελέτη της επίδρασης της πρωτεάσης στις αποδόσεις των παχυνόμενων χοίρων στο στάδιο της ανάθρεψης "απογαλακτισμού".:
Creators: name: Σουφλέρη, Αικατερίνη Κωνσταντίνου
Publisher: name: Aristotle University of Thessaloniki
Year: 2014
Subjects: Πρωτεάση
Παχυνόμενοι χοίροι
Απογαλακτισμός
Protease
Fattening pigs
Weaning stage

description: Σκοπός της παρούσας εργασίας ήταν να διερευνηθεί η επίδραση της προσθήκης της πρωτεάσης στις αποδόσεις των αναπτυσσόμενων χοιριδίων. Επίσης διερευνήθηκε κατά πόσο η προσθήκη της εξωγενούς πρωτεάσης θα μπορούσε να επηρεάσει τις αποδόσεις των ζώων σε συνθήκες πρωτεϊνικού περιορισμού. Για τις ανάγκες του πειραματισμού χρησιμοποιήθηκε το Ronozyme ProAct της DSM. Πραγματοποιήθηκαν δύο διαδοχικοί πειραματισμοί. Στον πρώτο πειραματισμό χρησιμοποιήθηκαν 160 χοιρίδια, από την ημέρα του απογαλακτισμού τους μέχρι και την 45η ημέρα μετά τον απογαλακτισμό. Στο δεύτερο πειραματισμό χρησιμοποιήθηκαν 320 χοιρίδια, από την ημέρα του απογαλακτισμού τους μέχρι και την 45η ημέρα μετά τον απογαλακτισμό. Τα χοιρίδια και των δύο πειραματισμών χωρίστηκαν σε ομάδες των 20 ζώων. Κάθε ομάδα διατρεφόταν με μία από τις 4 μεταχειρίσεις (Α, Β, Γ, Δ). Η μεταχείριση Α αποτελούσε το μάρτυρα και τα ζώα διατρέφονταν με σιτηρέσιο ανάλογα με το στάδιο ανάπτυξής τους. Στη μεταχείριση Β τα ζώα διατρέφονταν με το σιτηρέσιο της μεταχείρισης Α στο οποίο έχει ενσωματωθεί πρωτεάση, στη μεταχείριση Γ τα ζώα διατράφηκαν με σιτηρέσιο που είχε περιορισμό των ολικών αζωτούχων ουσιών κατά 5% σε σχέση με το κοινό και την προσθήκη πρωτεάσης. Στη μεταχείριση Δ τα ζώα διατράφηκαν με σιτηρέσιο που είχε περιορισμό των ολικών αζωτούχων ουσιών κατά 10% σε σχέση με το κοινό και την προσθήκη πρωτεάσης. Η διαφορά των δύο πειραματισμών εντοπιζόταν στο διαφορετικό τρόπο με τον οποίο υπολογίστηκαν οι ανάγκες σε πρωτεΐνες και αμινοξέα. Οι ακόλουθες παράμετροι προσδιορίστηκαν για κάθε ομάδα σε όλη τη διάρκεια των πειραματισμών: το σωματικό βάρος (ΣΒ) των χοιριδίων και η μέση ημερήσια αύξηση (ΜΗΑ), η κατανάλωση τροφής (ΚΤ), ο δείκτης μετατρεψιμότητας της τροφής (ΔΜΤ), η θνησιμότητα και η κατάσταση της υγείας. Από την αξιολόγηση των αποτελεσμάτων του πρώτου πειραματισμού, προέκυψε ότι η χορήγηση σιτηρεσίων με μειωμένη περιεκτικότητα σε πρωτεΐνες προκαλεί μείωση στη ΜΗΑ. Επίσης, η προσθήκη της πρωτεάσης είχε θετική επίδραση στη ΜΗΑ, ενώ δεν επηρέασε την κατανάλωση τροφής και το δείκτη μετατρεψιμότητας της τροφής. Από την αξιολόγηση των αποτελεσμάτων του δεύτερου πειραματισμού, προέκυψε ότι η προσθήκη της πρωτεάσης δεν επηρέασε τις αποδόσεις των παχυνόμενων χοιριδίων. Η πρωτεάση μπορεί να χρησιμοποιηθεί στα σιτηρέσια των χοίρων, προκειμένου να μειωθεί η χρήση υψιπρωτεϊνικών συστατικών, χωρίς αρνητικές συνέπειες στις αποδόσεις και στην υγεία τους.
description: The aim of this study was to investigate the effect of the protease in the performance of growing piglets. We also investigated whether the addition of exogenous protease could affect the performance of animals under protein restriction. The protease was the Ronozyme ProAct by DSM. Two consecutive experiments were performed. In the first experiment 160 piglets were used, from the weaning day until the 45th day after weaning. In the second experiment 320 piglets were used, from the weaning day until the 45th day after weaning. The piglets of both experiments were divided into groups of 20 animals. Each group was fed one of four treatments (A, B, C, D). Treatment A was the basic diet, Treatment B was the diet calculated to meet basic standards supplemented with the enzyme Proact, Treatment C was the diet calculated with approximately 5% less protein than the basic diet and supplemented with the enzyme Proact and Treatment D was the diet calculated with 10% less protein than the basic diet and supplemented with the enzyme Proact. The difference in the two experiments identified in the different way in which the requirements in proteins and amino acids have been calculated. The following parameters were recorded for each group throughout both the experiments: Body Weight (BW) of the piglets and Average Daily Gain (ADG) ,Food Consumption (FC), Feed Conversion Ratio (FCR), mortality and health status. Assessment of the results of the first experiment showed that the administration of diets with reduced protein content causes a decrease in ADG. Also, addition of protease had a positive effect in ADG, while not affecting FC and FCR. Assessment of the results of the second experiment showed that addition of protease did not affect the performance of growing piglets. The results of the present study suggest that protease can be used in rations for pigs in the weaning stage in order to minimize the use of protein ingredients, without any negative consequences on their performance or health.